Aso egya pɔn adane agya pɔn
…de anibue mfeawa ahwe anyansafoɔ a wɔn adeda
…anyane wɔn afiri gyimie mu anaa?
Ei!
…Obinim Obinim sɛɛ na obi nim o!
b
Ɔbɔfoɔ a ɔdane bɔmɔfoɔ de nnadaa aboɔ
…ahyɛ nyame tuo mu de ɔgyeɛ
…adane papa ɛɛhu n’akyidifoɔ aniwa akyi
…de kum wɔn yieyɔ we wɔ pɛsɛmenkomenya tirimupɔ so
…n’adane oguan gyimifoɔ a ɔhu atwiitwii apa so yi?
Sɛɛ ntrɛne a emaa amanfoɔ guane kɔ tetɛ
…wɔ ehu mu te sɛ nkura a wɔn ahunu ngyinamoa yi nyinaa
…yɛ otope ntrɛne?
Ɔbɔfoɔ abofuno!
Ɔyaresafoɔ a ɔko funo!
Yarekyɛfoɔ a ɔpupo! Tumidifoɔ a ɔdane moadomah te sɛ
…nkraman ne ngyata
…awɔ ne ngyinamoa
Ɛnɛ yi ɛɛto Akɔnɔba adonko?
Na yɛnkɔma ne kɛtɛ ase nhwɛ adeɛ a
…ei! Mprɔyɛ mu kankan!
Obinim Obinim sɛɛ Obi nim o!
d
Afei hwɛ n’ahopupu
…ɛkyɛne afidie a ate afaso
Afei hwɛ n’ahowoso
…ɛsene hurayɛ a ɛɛte akoma
Afei tie n’anum komm yɛ
…ɛsene Kwahu Obo Baamu
Saa nnaadaa ataadeɛ yɛ wurɔna?
Ɛyɛ ampa sɛ huuhuu pioto yɛ de mmra na ɛwurɔ o!
Obinim Obinim sɛɛ na Obi Nim o!
e
Agyapɔn nnya mpɔn yɛ mpo na ɔbɔfoɔ ntaban atete yi?
Ogyapɔn nnya nsɔ yɛ mpo na Onyame Ba honam ɛɛnoa yi?
Ke n’ɛde Gyapɔn apia fi akɔsie komyɛ buo mu yi?
Yɛwɔ barimah na yɛ wɔ Barimah
…yɛ san nso wɔ BARIMAH
BARIMAH akyerɛ sɛ saa Barimah yɛ barimah
…a ɔtetɛ hiri baba mmaa a wɔn ne ahoɔden kaba mmɔtuwa mu
Obinim Obinim saa na Obi Nim o!
ɛ
Afei Agya mpaebɔ mmoa nhye gyidie kokomu fi nyinaa
Ɛnyi Ɔman Ghana mfiri aguanhwɛfoɔ mpataku nsɛm
Na ɔman yi bɛyɛyie a
…na wɔn a wɔn wɔ ani papa
…na wɔn san wɔ ano a ɛkɔ badwamu
…akyerɛ ɛkwanpa ama huhuhuhu awu wɔ nnimdeɛ piaw ano
Amoafowaa Sefa Cecilia © March 27, 2020
twi_Latn twi_Latn twi_Latn cym_Latn twi_Latn mos_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn ewe_Latn bam_Latn twi_Latn twi_Latn twi_Latn kab_Latn twi_Latn twi_Latn twi_Latn twi_Latn twi_Latn xho_Latn twi_Latn twi_Latn twi_Latn smo_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn nus_Latn twi_Latn twi_Latn twi_Latn twi_Latn twi_Latn twi_Latn sot_Latn